Bucăți uriașe de stâncă au căzut pe DN7, Valea Oltului, în fața unui șofer de TIR, care a intrat în ele. Două persoane au fost rănite
Traficul a fost blocat mai multe ore pe Valea Oltului după ce bucăți uriașe de stâncă s-au desprins de pe versant și s-au prăbușit pe DN7, între localitățile Brezoi și Călimănești. Un șofer de TIR nu a putut frâna la timp și a lovit frontal barajul de pietre, iar în urma impactului atât el cât și pasagerul din dreapta au fost răniți.